நவாஸ் ஷெரிப் கடந்த இருபது வருடங்களுக்கு மேலாக ஊழல் மோசடிகளில் ஈடுபட்டு வருகின்றார் என மேடைக்கு மேடை பிரச்சாரம் செய்து வந்தார் இம்ரான் கான். ஆனால் இதுவரை அவரைக் கைது செய்யாத பாகிஸ்தானிய நீதிமன்றம் இப்போதுதான் கைது செய்து சிறையில் அடைத்தது எனின் அதன் பின்னணியில் இருப்பது இம்ரான் கானுக்காக சேவை செய்யும் பாகிஸ்தானிய இராணுவம் ஆகும் என்பதை ஊகித்துக் கொள்ளலாம். பாகிஸ்தானைக் காப்பாற்றுங்கள் என்ற கோசத்தை முன்வைத்து 2011 இல் பஞ்சாப் மாநிலத்தின் தலைநகரான லாககூரில் ஊழலுக்கு எதிரான பேரணி ஒன்றை நடத்தியிருந்தார் இம்ரான் கான். தான் நடாத்திய பேரணியின் வெற்றியே நவாஸ் ஷெரிப்பின் கைது என அதைத் தனக்கு சாதமாகப் பயன்படுத்தியும் கொண்டார் இம்ரான் கான்.